MT Il-Ġurnal Uffiċjali tal-Unjoni Ewropea C 214/23

Komunikazzjoni mill-Gvern Franċiż dwar id-Direttiva 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta' awtorizzazzjonijiet għall-prospettar, esplorazzjoni u produzzjoni ta’ idrokarburi (1)

(Avviż dwar it-talba għall-permess esklussiv għat-tiftix għal depożiti ta' idrokarburi likwidi jew fil-forma ta’ gass imsejjaħ “Permis de Valence”)

(Test b’relevanza għaż-ŻEE)

2010/C 214/05

Permezz ta' applikazzjoni bid-data tat-18 ta’ Diċembru 2009, il-kumpanija 3LEGS Oil & Gas plc, li għandha l-uffiċċju prinċipali tagħha f'Commerce House, 1 Bowring Road, Ramsey, Isle of Man IM8 2LQ, UNITED KINGDOM, talbet għal permess esklussiv msejjaħ “Permis de Valence”, għal perjodu ta' ħames (5) snin, għat-tiftix għal depożiti tal-idrokarburi likwidi jew fil-forma ta' gass fuq żona ta' madwar 5 801 kilometru kwadru, li tagħmel parti mid-dipartimenti ta' Ain, ta' Ardèche, ta' Drôme, ta' Isère, ta' Rhône u ta' Savoie.

Il-perimetru ta' dan il-permess huwa kkostitwit mill-arki tal-meridjani u l-paralleli li jgħaqqdu suċċessivament il-punti definiti hawn taħt permezz tal-koordinati ġeografiċi tagħhom, bil-meridjan oriġinali li huwa dak ta' Pariġi.

Punt Lonġitudni grad mil-Lvant Latitudni grad mit-Tramuntana A 02,70 50,70 B 03,80 50,70 C 03,80 50,40 D 03,70 50,40 E 03,70 50,30 F 03,60 50,30 G 03,60 50,10 H 03,50 50,10 I 03,50 50,00 J 03,40 50,00 K 03,40 49,90 L 03,30 49,90 M 03,30 49,80 N 02,70 49,80

Preżentazzjoni tal-applikazzjonijiet u l-kriterji għall-għoti tad-dritt

Dawk li jressqu l-applikazzjoni inizjali u l-applikazzjonijiet kompetittivi għandhom jagħtu prova li huma jissodisfaw il-kundizzjonijiet meħtieġa sabiex jinħarġilhom id-dritt, kif speċifikat fl-Artikoli 4 u 5 tad-Digriet Nru 2006-648 tat-2 ta’ Ġunju 2006 dwar id-drittijiet minerarji u d-drittijiet tal-ħżin taħt l-art (Journal officiel de la République française (Il-Ġurnal Uffiċjali tar-Repubblika Franċiża) tat-3 ta’ Ġunju 2006).

Il-kumpaniji interessati jistgħu jressqu applikazzjoni kompetittiva fi żmien disgħin jum mid-data tal-pubblikazzjoni ta' dan l-avviż, skont il-proċedura miġbura fl-“Avis relatif à l'obtention des titres miniers d'hydrocarbures en France” (Avviż dwar il-ksib ta' drittijiet minerarji għall-idrokarburi fi Franza), ippubblikat f' Il-Ġurnal Uffiċjali tal-Komunitajiet Ewropej C 374 tat-30 ta' Diċembru 1994, paġna 11, u stabbiliti mid-Digriet Nru 2006-648 tat-2 ta' Ġunju 2006, dwar id-drittijiet minerarji u d-drittijiet tal-ħżin taħt l-art (Journal officiel de la République française tat-3 ta’ Ġunju 2006).

L-applikazzjonijiet kompetittivi għandhom ikunu indirizzati lill-Ministru inkarigat mill-minjieri fl-indirizz li jidher hawn taħt. Id-deċiżjonijiet dwar l-applikazzjoni inizjali u l-applikazzjonijiet kompetittivi jittieħdu fi żmien sentejn minn meta tasal l-applikazzjoni inizjali għand l-awtoritajiet Franċiżi, mhux aktar tard mit-23 ta' Diċembru 2011.

Il-kundizzjonijiet u r-rekwiżiti għat-twettiq tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għad-Digriet Nru 2006-649 tat-2 ta’ Ġunju 2006, dwar ix-xogħlijiet minerarji, u x-xogħlijiet tal-ħżin taħt l-art u l-kontroll tal-minjieri u l-ħażniet taħt l-art (Journal officiel de la République française tat-3 ta’ Ġunju 2006).

Aktar tagħrif rilevanti jista’ jinkiseb mill-ministère de l'Écologie, de l’Énergie, du Développement durable et de la Mer (Il-Ministeru tal-Ekoloġija, l-Enerġija, l-Iżvilupp Sostenibbli u l-Baħar): Direction générale de l'énergie et du climat, Direction de l’énergie, (Id-Direttorat Ġenerali tal-Enerġija u tal-Klima, Id-Direttorat tal-Enerġija), Sous-direction de la sécurité d’approvisionnement et nouveaux produits énergétiques (Id-Diviżjoni tas-Sikurezza tal-Provvista u tal-Prodotti l-ġodda tal-enerġija), Grande Arche de la Défense — Paroi Nord, 92055 La Défense Cedex, FRANCE (Tel. +33 140819529).

Id-dispożizzjonijiet regolatorji msemmija hawn fuq, jinsabu fis-sit Légifrance: http://www.legifrance.gouv.fr

(1) ĠU L 164, 30.6.1994, p. 3.